ຊາວຣັດເຊຍເລິ່ມພາກັນ ອອກໄປ ປ່ອນບັດເລືອກຕັ້ງ ເອົາສະມາຊິກສະພາ (ເບິ່ງວີດີໂອກັບສະໄລດ໌)
ບ່ອນ​ປ່ອນ​ບັດ​ເລືອກ​ຕັ້ງ​ໄດ້​​ໄຂຂຶ້ນ​ແລ້ວ ​ໃນເຂດ​ຕາ​ເວັນ​ອອກ​ໄກຂອງ​ຣັດ​ເຊຍ.
ພວກລົງຄະແນນສຽງຊາວຣັດເຊຍ ພາກັນໄປປ່ອນບັດເລືອກຕັ້ງເອົາສະມາຊິກສະພາແຫ່ງ ຊາດ ທີ່ຄາດວ່າຈະມອບໄຊຊະນະໃຫ້ແກ່ພັກ United Russia ຫລືສາມັກຄີຣັດເຊຍ ຂອງ ນາຍົກລັດຖະມົນຕີ Vladimir Putin ບ່ອນປ່ອນບັດເລືອກຕັ້ງໄດ້ໄຂຂຶ້ນແລ້ວ ໃນເຂດຕາເວັນອອກໄກຂອງຣັດເຊຍ ການເລືອກຕັ້ງໃນວັນອາທິດມື້ນີ້ ແມ່ນມີຂຶ້ນທ່າມກາງຄໍາກ່າວອ້າງ ວ່າມີການສໍ້ໂກງການ ຫາສຽງເລືອກຕັ້ງ ແລະການນາບຂູ່ຮາວີພວກສັງເກດການ ການເລືອກຕັ້ງຢ່າງທີ່ບໍ່ເຄີຍມີ ມາກ່ອນນັ້ນ ສະມາຊິກກຸ່ມຕິດຕາມການເລືອກຕັ້ງອິດສະຫລະ ຊຶ່ງເປັນພຽງກຸ່ມດຽວຂອງຣັດເຊຍ ກ່າວ ວ່າ ຜູ້ນໍາຂອງພວກເຂົາເຈົ້າ ທ່ານນາງ Lilya Shiibanova ໄດ້ຖືກກັກຕົວໄວ້ເປັນເວລາ 12 ຊົ່ວໂມງໃນວັນເສົາວານນີ້ ທີ່ສະໜາມບິນມອສໂກ ພວກເຈົ້າໜ້າທີ່ກົມພາສີ ໄດ້ກັກຕົວຫົວໜ້າກຸ່ມ Golos ໄວ້ທີ່ສະໜາມບິນ Shereme tyevo ຫລັງຈາກນາງປະຕິເສດບໍ່ຍອມມອບຄອມພິວເຕີ Labtop ໃຫ້ແກ່ພວກເຈົ້າໜ້າທີ່ ຮັກສາຄວາມປອດໄພປະຈໍາສະໜາມບິນ ທີ່ກ່າວວ່າ ພວກຕົນຢາກກວດຄົ້ນເຄຶ່ອງຄອມ ພິວເຕີ ເພື່ອເບິ່ງວ່າມີ software ທີ່ຜິດກົດໝາຍຢູ່ໃນນັ້ນຫລືບໍ່ ທ່ານນາງ Shibanova ໄດ້ຖືກ ປ່ອຍຕົວໄປ ຫລັງຈາກໄດ້ມອບເຄຶ່ອງຄອມພິວເຕີໃຫ້ເຈົ້າໜ້າທີ່ ທ່ານນາງໄດ້ບອກພວກນັກຂ່າວທີ່ເມືອງ St Petersburg ໃນວັນເສົາວານນີ້ວ່າ ທ່ານ ນາງຢ້ານວ່າອົງການຂອງທ່ານນາງຈະບໍ່ໄດ້ຮັບອະນຸຍາດ ໃຫ້ຕິດຕາມເບີ່ງການເລືອກຕັ້ງ ໄດ້ຢ່າງເຕັມເມັດເຕັມໜ່ວຍ